Ingrid Wernberg

Ingrid Susanne Wernberg (født 24. april 1947 i Tysfjord, død 2. november 1999Dødsfall i Norge (1947) 1995-april 2001, Arkivverket (dødsdato angis her til 4. november, avviker fra gravstentekst)) representerte Norske Samers Riksforbund i Sametinget for perioden 1989-1993. 

Wernberg tok fagskole i husstell i Oslo i 1974, videregående i 1977. Hun gikk Rønningen folkehøgskole i Oslo i 1982, og tok deretter et årskurs med grunnstudier i politikk (NHO/NITO). Hun var lenge bosatt i hovedstaden, og arbeidet som avdelingsleder innen eldreomsorgen.

På 1980-tallet var hun tillitsvalgt i NTL. Fra 1987 til 1988 satt hun i Nordisk forum for kvinner, og i årene 1992 til 1995 var hun meddommer i Oslo byrett. 

Hun hadde en rekke verv i samiske organisasjoner i Oslo. På Sametinget var hun nestleder for hovedkomiteen for kultur og språk, senere hovedkomiteen for kultursaker.

 Referanser 

 Kilder 
 Odd Mathis Hætta: Sametinget i navn og tall : Høsten 1989 - høsten 1993

 Eksterne lenker 
 Om Ingrid Susanne Wernberg i Forvaltningsdatabasen - NSD 

Kategori:Norske sametingspolitikere
Kategori:Fødsler i 1947
Kategori:Dødsfall i 1999